Legal Document

Category: 186

Text:
3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 116 της 27 Ιαν./9 Φεβρ. 1973 (ΦΕΚ Α΄ 34) Περί συμπληρώσεως του υπ’ αριθ. 479/1971 Β.Δ/τος «περί τροποποιήσεως, συμπληρώσεως και αντικαταστάσεως διατάξεών τινων του από 15/17.5.1956 Β.Δ/τος «περί Κανονισμού Θεάτρων-Κινηματογράφων κλπ.». Έχοντες υπ’ όψιν:1)τας διατάξεις α)του άρθρ. 3 παρ. 6 του Α.Ν. 445/1937 «περί τροποποιήσεως, συμπληρώσεως και κωδικοποιήσεως των περί Κινηματογράφων διατάξεων», β)του άρθρ. 1 παρ. 3 του Α.Ν. 446/1937 «περί Θεάτρων», γ)του άρθρ. 9 του Ν.Δ. από 17.7.1923 «περί σχεδίων των πόλεων, κωμών και συνοικισμών του Κράτους και οικοδομής αυτών», ως τούτο τροποποιηθέν ισχύει ήδη και δ)της υπ’ αριθ. 12440/8.11.1972 αποφάσεως του Πρωθυπουργού (ΦΕΚ τεύχ. Β΄ 954/1972) «περί καθορισμού αρμοδιοτήτων των Υπουργών και Υφυπουργών παρά τω Πρωθυπουργώ, των Γενικών Γραμματέων: α)Πρωθυπουργού, β)Τύπου και Πληροφοριών, γ)Αθλητισμού και δ)Βουλής, του Επιτρόπου Διοικήσεως, ως και των ανωτάτων και ανωτέρων υπαλλήλων των υπαγομένων εις τον Πρωθυπουργόν Υπηρεσιών» και 2)την υπ’ αριθ. 740/23.11.1972 γνωμοδότησιν του Συμβουλίου της Επικρατείας, προτάσει των Ημετέρων επί του Προγραμματισμού και Κυβερνητικής Πολιτικής, Εθνικής  Οικονομίας,  Κοινωνικών  Υπηρεσιών,  Δημο(Αντί της σελ. 661(θ) Σελ. 661(ι) Τεύχος 498-Σελ. 137 Κανονισμός Θεάτρων κινηματογράφων κλπ. 23.Θ.α.2-3 σίων Έργων και Δημοσίας Τάξεως Υπουργών, απεφασίσαμεν και διατάσσομεν: Άρθρον μόνον.-Αι διατάξεις του υπ’ αριθ. 479/1971 Β.Δ/τος (ΦΕΚ τεύχ. Α΄ 142/1971) «περί τροποποιήσεως, συμπληρώσεως και αντικαταστάσεως διατάξεών τινων του από 15/17.5.1956 Β.Δ/τος «περί Κανονισμού Θεάτρων-Κινηματογράφων κλπ.» εξαιρουμένων των άρθρ. 1 παρ. 6 και 7 αυτού, δεν εφαρμόζονται δια τα κατά τον χρόνον ενάρξεως της ισχύος αυτού (Β.Δ. 479/1971) τελούντα εν λειτουργία θέατρα, κινηματογράφους, κέντρα διασκεδάσεως και εν γένει δημόσια θεάματα. Εις τον αυτόν επί της Δημοσίας Τάξεως Υπουργόν, ανατίθεμεν την δημοσίευσιν και εκτέλεσιν του παρόντος Δ/τος.